b'\n_START_ARTICLE_\nChad Peralta\n_START_SECTION_\nEdukasyon\n_START_PARAGRAPH_\nBagaman isa nang kasangguni o may degri sa Impormasyon at Teknolohiya, isang musikero si Peralta. Nakalikha na siya ng ilang mga awitin. Natuto siyang tumugtog na gitarang klasiko mula pa noong labindalawang taong gulang pa lamang siya.\n_START_SECTION_\nBilang artista\n_START_PARAGRAPH_\nUnang lumabas sa telebisyon si Richard Peralta sa Pinoy Dream Academy, kung saan nakasama niya sina Panky Trinidad, Irish Fullerton, Jay-R Siaboc, Ronnie Liang, at Yeng Constantino._NEWLINE_Naging daan ang Pinoy Dream Academy (Season 1) ng ABS-CBN upang maging isang alagad ng sining ng musika sa Pilipinas si Peralta. Habang nasa palabas, sumailalaim siya sa pagsasanay at nakaranas ng mga karanasang nakapagpainam ng kanyang talento sa pag-awit. Makalipas ang ilang linggong paglitaw sa Pinoy Dream Academy, inilabas ng Nugen Music ang isang album ni Peralta na naglalaman ng labing-isang mga awitin na kinabibilangan ng Promise, Song For You, Time Machine, My Eyes Adored You, Kasalanan, Where Do I Begin?, Realist, I\xe2\x80\x99ll Do Anything For You, Kung Pwede Lang Sana, I Don\xe2\x80\x99t Know, at ang isina-akustikong bersiyon ng kanyang Song For You. Kabilang sa katangian ng kanyang mga inakdaang kanta ang anyong pop rock at alternatibong pop, ngunit may pagpapanatili ng damdamin ng mga awit.'